પાટણ જીલ્લાના હારીજ તાલુકાના બોરતવાડા ગામમાં તળાવના કિનારે વાંસફોડા પરિવારો રહે. તાજેતરમાં આવેલા વરસાદના પાણીએ તળાવની પાળ તોડી નાખી. વરસાદની સાથે સાથે પવન પણ ખુબ ફૂંકાયો. જે એમના છાપરાના મીણીયાને ઉડાળીને લઇ ગયો. પાણી એ રીતે વધ્યું કે સામાન પણ ના લઈ શક્યા. પાણીથી બચવા ગામના રામજી મંદિરમાં આશરો લીધો. પાંચેક દિવસ રોકાયા. સામાન તો બચ્યો નહોતો એટલે રહેતાં હતાં એ સ્થળે જવાનો મોહ નહોતો.. પાણી ઓસર્યું પછી બચેલો સમાન લેવાના આશયથી ગયા પણ નિરાશ થઈને પાછા આવ્યાં.